ພະສົງສາມມະເນນ, ພຸດທະສາສະນິກະຊົນ ນະຄອນ ໂຮ່ຈີມິນສະໜັບສະໜູນປະຊາຊົນ ອິນເດຍເງິນເປັນຈຳນວນ 1 ຕື້ ດົ່ງ ເພື່ອຕ້ານໂລກລະບາດໂຄວິດ - 19
ຫວ່າງແລ້ວນີ້, ຢູ່ ສຳນັກບວດ ແຄ໊ງອານ (ເມືອງ 12), ຄະນະວັດທະນະທຳ ສາສະໜາພູດ - ສະມາຄົມພູດທະສາສະໜາ ຫວຽດນາມ ນະຄອນໂຮ່ຈີມິນ, ຄະນະບໍລິຫານງານສະມາຄົມພູດສາສະໜາເມືອງ 12 ໄດ້ຈັດພິທີທາງອອນລາຍ ເພື່ອທູບທຽນ ພາວະນາມຸ່ງໄປເຖິງ ຄວາມເຈັບປວດຍ້ອນໂລກລະບາດໂຄວິດ - 19. ທີ່ພິທີ, ພະສົງສາມມະເນນ, ພຸດທະສາສະນິກະຊົນ ນະຄອນໂຮ່ຈີມິນ ໄດ້ສະໜັບສະໜູນ ອິນເດຍ ເງິນເປັນຈຳນວນ 1 ຕື້ ດົ່ງເພື່ອແນໃສ່ຊ່ວຍເຫຼືອຊາວ ອິນເດຍ ທີ່ພວມປະສົບກັບຄວາມຫຍຸ້ງຍາກຍ້ອນໂລກລະບາດໂຄວິດ - 19.
ກ່າວຄຳເຫັນທີພິທີ, ທ່ານ ພະອາຈານໃຫຍ່ ທິກຈີເຈິນ, ຫົວໜ້າຄະນະວັດທະນະທຳສາສະໜາພູດ - ສະມາຄົມພູດທະສາສະໜາ ຫວຽດນາມ, ນະຄອນໂຮ່ຈີມິນ ໃຫ້ຮູ້ວ່າ: ນີ້ແມ່ນໜຶ່ງໃນບັນດາວຽກງານທີແທດຈິງ ແລະ ເຕັມໄປດ້ວຍຄວາມໝາຍມະນຸດສະທຳຂອງສະມາຄົມພູດທະສາສະໜາ ຫວຽດນາມ. ນະຄອນ ໂຮ່ຈີມິນ ພ້ອມກັບພະສົງສາມມະເນນ, ພຸດທະສາສະນິກະຊົນມຸ່ງໄປສູ່ໂລກລະບາດໂຄວິດ - 19 ພວມເກີດຂຶ້ນໃນທົ່ວໂລກ, ເຊິ່ງອິນເດຍແມ່ນປະເທດພວມຖືກຜົນສະທ້ອນຢ່າງໜັກໜ່ວງທີ່ສຸດໃນວັນ ວັນວິສາຂະບູຊາ ປີນີ້. ພິທີກໍ່ປະກອບສ່ວນແຜ່ກະຈາຍຈິດໃຈ ພູມປັນຍາ ຂອງ ພະພຸດທະເຈົ້າ ແລະ ມູນເຊື້ອອັນດີງາມ “ຊ່ວຍເຫຼືອເຊິ່ງກັນແລະກັນ” ຂອງປະຊາຊົນ ຫວຽດນາມ ສຳລັບບັນດາຄວາມເຈັບປວດ ຂອງມະນຸດ.
ທີ່ພິທີ, ຄະນະຈັດຕັ້ງໄດ້ມອບເງິນເປັນຈຳນວນ 1 ຕື້ດົ່ງ ຂອງ ພະສົງສາມມະເນນ, ພຸດທະສາສະນິກະຊົນ ພາຍຫຼັງການລະດົມອຸປະຖຳມາເປັນເວລາ 1 ອາທິດ ໃຫ້ແກ່ຄະນະບໍລິຫານງານສະມາຄົມພຸດທະສາສະໜາ ນະຄອນໂຮ່ຈີມິນ. ຈຳນວນເງິນສະໜັບສະໜູນຈະໄດ້ສູນກາງ ສະມາຄົມພຸດທະສາສະໜາ ຫວຽດນາມ ໄດ້ສົ່ງໄປຍັງ ສະຖານທູດ ອິນເດຍ ເພື່ອແບ່ງບັນສ່ວນໃດສ່ວນໜຶ່ງ ໜູນຊ່ວຍປະຊາຊົນອິນເດຍ ຜ່ານຜ່າໂລກລະບາດໂຄວິດ - 19 ໂດຍໄວ.
ພິທີໄດ້ດຳເນີນໃນບໍລິເວນເຂັ້ມງວດ, ຮັບປະກັນບັນດາຄວາມຮຽກຮ້ອງໃນການແຍກຫ່າງ, ການປ້ອງກັນ, ສະກັດກັ້ນໂລກລະບາດໂຄວິດ - 19 ແລະ ໄດ້ຖ່າຍທອດສົດ ຢູ່ບັນດາຊ່ອງທາງການສື່ສານ, ສື່ມວນຊົນ ຂອງສະມາຄົມພຸດທະສາສະໜາ ຫວຽດນາມ ນະຄອນ, ກໍ່ຄືບາງໂປແກຼມ ສື່ສັງຄົມອອນລາຍເພື່ອໃຫ້ ພະສົງສາມມະ ເນນ, ພຸດທະສາສະນິກະຊົນ ພ້ອມກັນເຂົ້າຮ່ວມ.
ກ່ອນໜ້ານັ້ນໃນວັນທີ 5 ພຶດສະພາ, ໂດຍແບ່ງປັນກັບບັນດາຄວາມເສຍຫາຍ, ທຸກຍາກຂອງ ພະສົງສາມມະເນນ, ພຸດທະສາສະນິກະຊົນ ອິນເດຍ ຍ້ອນໂລກລະລາດໂຄວິດ - 19, ສະມາຄົມພູດທະສາສະໜາ ຫວຽດນາມ ນະຄອນ ໂຮ່ຈີມິນ ໄດ້ຮຽກຮ້ອງໃຫ້ພະສົງສາມມະເນນ, ພຸດທະສາສະນິກະຊົນ ອິນເດຍ, ຜູ້ທີ່ມີຄວາມຮັກຕໍ່ສາສະໜາພູດ ສະໜັບສະໜູນ ວັດຖຸໃຫ້ແກ່ປະຊາຊົນ ອິນເດຍ ເພື່ອປ້ອງກັນ, ສະກັດກັ້ນໂລກລະບາດໂຄວິດ - 19.
ບຸນຄົງ